I en kamp mot Detroit Lions den 3. desember lå Packers under 20–0 ved halftime. Kampen ble avgjort etter tiden hadde løpt ut på grunn av en facemask-straffe som gav Packers et siste play, hvor Rodgers kastet en Hail Mary-touchdown på 61 yards til TE Richard Rodgers II. Det var den lengste Hail Mary touchdown-pasningen i NFLs historie. Green Bay avsluttet sesongen 10–6, på andreplass i NFC North bak Minnesota Vikings. I Wild Card-runden av sluttspillet vant Packers mot Washington Redskins. I divisjonsrunden ble de slått ut av Arizona Cardinals etter ekstraomganger, 26–20.